Francia Márquez

Francia Elena Márquez Mina (byin a̱tuk mam 1 Zwat Swak ma̱ng Sweang 1981) yet a̱tyucat a̱ka̱wat á̱nietbishyi, a̱tyu a̱guguut cok bibeam, ma̱ng a̱tyufak-a̱lyiat Kolombya wa, a̱nyan wa yet Byiek A̱kwak A̱son A̱byin Kolombya 13 mi̱ di̱ yong huni a̱ni. Á̱ ku byin nggu mi̱ Yolombó, a̱bakeang a̱ghyang di̱ fam-munisi̱pat Suarez mi̱ Di̱patmen Cauca. A̱ ku tsa yet a̱tyu a̱guguut ma̱nang gu ku yet ndyia̱ 13, di̱n jen ji nang nok dam hu ku cat kam sot-á̱niet mba ji a̱ni. Ma̱nang gu sii du nyeak cuk ji a̱ni, a̱ si̱ kin gyet a̱dyundyung a̱tyu Kolombya ntsa a̱ na mak yet byiek a̱kwak a̱son a̱byin mi̱ nkhang a̱byin ka. Nggu wa yet a̱byii̱k a̱feang a̱ na mba̱ng cuk a̱ja, lyilyim Marta Lucía Ramírez. Mi̱ Zwat A̱ni̱nai 2020, Márquez si̱ shei a̱di̱dam cat cuk nggu wu mi̱ khai a̱kwak a̱son a̱byin Kolombya a̱lyia̱ 2022 hu a̱wot a̱ si̱ cat á̱ ti̱n nggu mat tung-mbwak A̱ka̱be Nkhang mat Kolombya wu wa. A̱zanson, a̱tyucatcuk tung-mbwak wu, Gustavo Petro, si̱ bai ti̱n nggu gu yet a̱kpa̱ndang cung nggu wu. Ma̱ a̱lyia̱ 2023 á̱ si̱ ti̱n nggu gu yet Minisi̱ta Nyia̱ Ca̱caat ma̱ng A̱ca̱caat A̱wat Kolombya.

Ma̱ a̱lyia̱ 2018, a̱ nwuak nggu Za̱nang Bibeam Goldman mat ta̱m nggu hu di̱ nvwuong lung a̱byin di̱ cat a̱na-a̱shong di̱ mi̱n shim a̱gwomna̱ti di̱ sot-á̱niet nggu ji nang á̱ ngyei La Toma mbeang mun-á̱niet sot-á̱niet nggu hu. Márquez ku yet a̱kwak a̱son a̱nyiuk 80 ba̱ ku ghwut a̱ta̱lyen ba̱ si̱  ta̱bat shai kilomita 560 (myet 350) ma̱ng a̱ti̱tak naat a̱keangtung a̱byin ka nang á̱ ngyei Bogotá a̱ni, ba̱ si̱ cat á̱ turung a̱mgba̱m á̱nietndung a̱byin ba nang a̱gwomna̱ti nsaai a̱ni bah neet mi̱ sot-á̱niet mba ji. Ma̱ a̱lyia̱ 2019, sot BBC ji si̱ tyia̱ a̱lyoot Francia Márquez di̱ lyulyoot A̱nyiuk 100 mba hu ma̱ a̱lyia̱ a̱kya.

Ya̱fang

 A̱ka̱fwuop nta 

Sa:Byin 1981
Sa:Á̱nietkwai-nfwuo-á̱niet sa̱ncuri 21 Kolombya
Sa:A̱nyiuk Afi̱ro-Kolombya
Sa:Á̱nietcok bibeam Kolombya
Sa:Á̱nietcat a̱ka̱wat á̱nietbishyi Kolombya
Sa:Á̱nietcok bibeam Kolombya ba̱ yet a̱nyiuk
Sa:Á̱niet-san Za̱nang Bibeam Goldman
Sa:Á̱niet nswuan
Sa:Kyangbwak Mina
Sa:Á̱niet Di̱patmen Cauca
Sa:Byiék A̱kwak A̱son A̱byin Kolombya
Sa:Petro administration cabinet members
Sa:Á̱nietcat a̱ka̱wat á̱nietbishyi ba̱ yet a̱nyiuk
Sa:Byiék A̱yaakwak A̱son A̱byin A̱merika A̱tak ba̱ yet a̱nyiuk